
Odluku o donošenju
Prostornog plana uređenja Općine Sveti Juraj na Bregu
Temeljne odredbe
Članak 1.
Donosi se Prostorni plan uređenja Općine Sveti Juraj na Bregu.
Članak 2.
Prostorni plan uređenja Općine Sveti Juraj na Bregu izrađen je na temelju Odluke o izradi Prostornog plana uređenja Općine Sveti Juraj na Bregu (Službeni glasnik Međimurske županije broj 29/24).
Članak 3.
Stručni izrađivač Prostornog plana uređenja Općine Sveti Juraj na Bregu je URBIA d.o.o. Čakovec, OIB 38235822242. 
Članak 4.
Prostorni plan uređenja Općine Sveti Juraj na Bregu je izrađen u elektroničkom obliku u skladu s odredbama Pravilnika o prostornim planovima (Narodne novine broj 152/23), u daljnjem tekstu: Pravilnik.
Članak 5.
Sastavni dio ove Odluke su:
odredbe za provedbu
grafički dio
· Namjena prostora (kartografski prikaz 1.1.)
· Građevinska područja (kartografski prikaz 1.2.)
· Provedba prostornog plana (kartografski prikaz 1.3.)
· Prometni sustav (kartografski prikaz 2.1.)
· Komunikacijski sustav (kartografski prikaz 2.2.)
· Energetski sustav (kartografski prikaz 2.3.)
· Vodnogospodarski sustav (kartografski prikaz 2.4.)
· Posebne vrijednosti (kartografski prikaz 3.1.)
· Posebna ograničenja i posebni načini korištenja (kartografski prikaz 3.2.)
obrazloženje
Članak 6.
Sastavni dijelovi ove Odluke definirani člankom 5. dostupni su u Informacijskom sustavu prostornog uređenja pod oznakom HR-ISPU-PPGO1-04405-R01.
Članak 7.
Izvornik Prostornog plana uređenja Općine Sveti Juraj na Bregu trajno je pohranjen u modulu ePlanovi. 
Završne odredbe
Članak 8.
Ova Odluka s prilogom koji sadrži odredbe za provedbu objavljuje se u službenom glasilu: Službeni glasnik Međimurske županije.
Članak 9.
Ova Odluka stupa na snagu osmoga dana od dana objave u službenom glasilu. 
Članak 10.
Temeljem članka 111. stavka 1. točke 5. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23) stupanjem na snagu ove Odluke prestaje važiti Prostorni plan uređenja Općine Sveti Juraj na Bregu („Službeni glasnik Međimurske županije“ broj 4/06, 10/15, 20/19, 2/20 - pročišćeni tekst, 6/23, 14/23 - pročišćeni tekst), a odluka o donošenju tog Plana stavlja se van snage.
Članak 11.
Stupanjem na snagu ove Odluke, prostorni plan užega područja stare generacije u obuhvatu Prostornoga plana uređenja Općine Sveti Juraj na Bregu nadalje nije provediv u cijelom svom obuhvatu:
· Detaljni plan uređenja Šmernica u Brezju ("Službeni glasnik Međimurske županije" broj 6/03, 13/06).
Članak 12.
Stupanjem na snagu Odluke o donošenju ovoga Plana, prostorni plani užega područja stare generacije u obuhvatu ovoga Plana koji se nadalje primjenjuje samo za neuređene dijelove tog prostornog plana užega područja, odnosno u obuhvatu utvrđenom sljedećim smjernicama za izradu UPU iz ovoga Plana:
· UPU BR2 Brezje-istok – Detaljni plan uređenja gospodarske zone i dijela stambenog područja u Brezju ("Službeni glasnik Međimurske županije" broj 6/07).
Dijelovi prostornog plana užega područja iz stavka 1. ovog članka koji nisu u obuhvatu poligona navedene smjernice za izradu UPU, nadalje nisu primjenjivi, odnosno za te dijelove se neposredno primjenjuje ovaj Plan (PPUO Sveti Juraj na Bregu).
U slučaju stavljanja van snage prostornog plana užega područja iz stavka 1. ovog članka, zasebnom odlukom prema Zakonu, primjenjuju se odredbe te odluke.

